SAPPE บวก 3% โบรกฯ อัพเป้าใหม่ 27 บ. รับกำไรฟื้นตัว-ผลิตภัณฑ์ใหม่หนุนยอดขายโต!
SAPPE บวก 3% โบรกฯ อัพเป้าใหม่ 27 บ. รับกำไรฟื้นตัว-ผลิตภัณฑ์ใหม่หนุนยอดขายโต!
SAPPE บวก 3% โบรกฯ อัพเป้าใหม่ 27 บ. รับกำไรฟื้นตัว-ผลิตภัณฑ์ใหม่หนุนยอดขายโต!
25 พ.ย. 2563

ผู้สื่อข่าวรายงานว่า ราคาหุ้น บริษัท เซ็ปเป้ จำกัด (มหาชน) หรือ SAPPE ล่าสุด ณ เวลา 10.35 น. อยู่ทีระดับ 22.50 บาท ปรับตัวขึ้น 0.70 บาท หรือ 3.21% ด้วยมูลค่าการซื้อขาย 4.58 ล้านบาท
โดย บล.ฟินันเซีย ไซรัส ระบุในบทวิเคราะห์ (25 พ.ย.2563) ว่าจากประชุมนักวิเคราะห์วานนี้ ระยะสั้นคาดกำไรไตรมาส 4/2563 จะโตสูงจากช่วงเดียวกันเมื่อปีก่อนจากการฟื้นตัวของรายได้ในประเทศ และส่งออกที่ดีขึ้นเป็นลำดับ รวมถึงฐานต่ำในปีก่อน แต่คาดกำไรลดลงจากไตรมาสก่อน ตามฤดกูาล และผู้บริหารตั้งเป้ารายได้ปี 2564 โต 10% จากช่วงเดียวกันเมื่อปีก่อน ถือเป็นเป้าหมายที่ค่อนข้าง Conservative ตามสไตล์ของบริษัทจากการฟื้นตัวหลัง COVID-19 คลี่คลาย และมีแผนออกสินค้าใหม่ต่อเนื่อง
ล่าสุด ออก C+B Vitamin Water ภายใต้แบรนด์ B’LUE โดยเน้นไปที่กลุ่มลูกค้าหลักของตนเอง และคาดอัตรากำไรขั้นต้นจะอยู่ในระดับสูงต่อเนื่อง จากการใช้กำลังการผลิตสูงขึ้น, รับรู้ภาษีสรรพสามิตที่ลดลงได้เต็มปี และราคาวัตถุดิบยังอยู่ในระดับต่ำ เอื้อต่อการบริหารจัดการต้นทุน จากการฟื้นตัวของกำไรครึ่งปีหลังที่ดีกว่าคาด
ทั้งนี้ ปรับเพิ่มประมาณกำไรปกติปี 2563-2564 ขึ้น 5% – 10% เป็นการเติบโต 8.2% จากช่วงเดียวกันเมื่อปีก่อน และ 10.2% จากช่วงเดียวกันเมื่อปีก่อน ตามลำดับ และปรับเพิ่มราคาเป้าหมายเป็น 27 บาท จากเดิม 25 บาท (อิง PE 18 เท่า) ยงัมีUpside 23.9% และคาด Dividend Yield ปี นี้ในอัตรา 4% คงคำแนะนำ ซื้อ
 